கேள்வி: சீரச் சவ்வு பற்றி தகவல் சொல்.
பதில்: File:Serous Membrane.jpg சீரச் சவ்வு (serosa) உடற்கூற்றியல், உடலின் பல்வேறு குழிகளின் (body cavities) அடக்கங்களை சூழ்ந்துள்ளதும் உட்புற சுவராகவுமுள்ள இடையணு அடுக்கு வழவழப்பான இழையச் சவ்வு. இது ஊநீரைச் சுரந்து அசையும் இரு எதிரெதிர் பரப்புகளிடையே மசகிடுகிறது. உள்ளுறுப்பு சூழ்ந்துள்ள சீரச்சவ்வு''உள்ளுறுப்பிற்குரிய'' சவ்வு (visceral) எனப்படும்; குழியின் உட்புறச் சுவராக அமைந்துள்ள சீரச்சவ்வு ''குழிக்குரிய'' சவ்வு (parietal) எனப்படும். இரு எதிரெதிர் சீரச்சவ்வுகளுக்கிடையே பெரும்பாலும் சிறிதளவு சவ்வுநீர் தவிர வெற்றிடம் இருக்கும். இதன் இலத்தீனிய உடற்கூற்றியல் பெயர் ''டூனிகா செரோசா'' (மூடுறை சீரச்சவ்வு). சீரச்சவ்வு உடலின் பல்வேறு குழிகளின் உட்புறச் சுவராக உள்ளது. இவை சீரக் குழிகள் எனப்படுகின்றன. இவற்றில் மசகிடும் வண்ணம் ஊநீர் சுரந்து அசைவுகளுக்கிடையேயான உராய்வைக் குறைக்கின்றன. சீரச்சவ்வு அயலுறை எனப்படும் இணைப்பிழையம் வேறானது; அயலுறை இரு அமைப்புகளை ஒன்றுக்கொன்று இணைக்கிறது. உராய்வைத் தடுப்பது அதன் நோக்கமல்ல. இதயம் மார்பு இடைச் சுவரையும் சூழ்ந்த சீரச்சவ்வு இதய உறை எனவும், நெஞ்சுக் குழியையும் நுரையீரல் சூழ்ந்த சீரச்சவ்வு நுரையீரல் உறை எனவும் வயிற்றிடுப்புக் குழியையும் அதன் உள்ளுறுப்புகளையும் சூழ்ந்த சீரச்சவ்வு வயிற்றறை உறை எனவும் குறிக்கப்படுகின்றன.